
Meteorrajok videókamerás megfigyelése és innovatív adatfeldolgozás

Kulcsszavak: meteor; Tau Herculidák; hőtérkép; kitörés
A dolgozat a 2022-es Tau Herculidák meteorraj kitörésének megfigyelésére és az ebből származó adatok feldolgozására összpontosít, különös hangsúlyt helyezve az egy-helyszínes megfigyelések hatékony elemzésére. A kutatás célja egy olyan módszertan kidolgozása volt, amely kisebb költségvetésű meteorraj expedíciók számára is alkalmazható. A megfigyelések a texasi McDonald Obszervatórium mellett készültek. A kutatás 626 egyedi tau herculida meteort azonosítottunk. A meteorok fényességét fotovizuális módszerrel becsültük meg, és hőtérképes vizualizációval megállapítottam a raj a radiánsát.
A radiáns helyét (RA = 209,7°, Dec = +27,7°) a meteorpályák főkörökre való illesztésével határoztam meg. A raj populációs indexét (r = 2,1) a meteorok fényességének eloszlásából számoltam ki. A populációs index azt mutatja, hogy a raj szokatlanul nagy szemcsékből állt, szemben más meteorrajokkal. Az aktivitási görbéből a kitörés maximumát 2022. május 31-én, 04:29 UTC-kor azonosítottam. A maximum idején mért ZHR értéke 53, ami a kitörés vártnál kisebb aktivitására utal.
A kutatás kiemelkedő újítása a radiáns helyzetének meghatározásához alkalmazott hőtérképes módszer, amely jelentősen növelheti az egy-helyszínes megfigyelések pontosságát. A módszer nemcsak a Tau Herculidák meteorraj esetében használható, hanem más meteorrajok tanulmányozásában is alkalmazható lehet. Ezen kívül a dolgozat részletesen bemutatja a meteorok fényességeloszlását és égbolton való eloszlását, amelyek további betekintést nyújtanak a raj szerkezetébe és dinamikájába.
A kutatás során minden vizsgált tulajdonság esetén sikerült megerősíteni más, független kutatócsoportok által publikált értékeket, jelezve a módszerek megbízhatóságát. Az eredmények alapján a dolgozat fontos hozzájárulást jelent a meteorrajok megfigyelésének és elemzésének tudományos gyakorlatához. Az innovatív megközelítések új lehetőségeket teremtenek a meteorok és üstökösök viselkedésének mélyebb megértése terén, hozzájárulva a Naprendszer dinamikájának és a kisebb égitestek evolúciójának feltárásához.



